**UNIVERSITATEA DE STAT „ALECU RUSSO” DIN BĂLŢI**

FACULTATEA DE ŞTIINŢE ALE EDUCAŢIEI, PSIHOLOGIE ŞI ARTE

CATEDRA DE ARTE ŞI EDUCAŢIE ARTISTICĂ

RECOMANDĂRI DE REALIZARE

A TEZEI DE MASTERAT

**Bălţi, 2022**

**Aprobat la şedinţa Catedrei de arte şi educaţie artistică**

**din 18.01.2016 , Procesul verbal nr. 1.**

**Adaptare: *V.Crişciuc, dr., lect.univ.***

***M.Tetelea, dr., conf. univ.***

**Revizuit: *V.Crişciuc, dr., conf.univ***

**Aprobat la şedinţa Catedrei de arte şi educaţie artistică**

**din 02.03.2022, Procesul verbal nr. 6.**

**Șef catedră de arte și educație artistică**

**\_\_\_\_\_\_\_\_\_\_\_\_\_\_\_\_dr., conf. univ. T.BULARGA**

Prezentul document descrie exigenţele în legătură cu elaborarea şi susținerea tezei de master la Catedra de Arte şi Educaţie artistică. Pentru elaborarea acestuia au fost consultate documentele reglatorii ale învăţământului universitar şi unele din cele mai reprezentative ghiduri de realizare a tezelor de masterat, existente la momentul actual.

Se adresează:

a. Studenţilor, cu informaţii complete privind modul de realizare a tezelor;

b. Profesorilor conducători, ca instrument de îndrumare unitară şi sistematică a studenţilor.

Documentul este compus din capitole: (1) orientări generale; (2) cerinţe obligatorii; (3) recomandări; (4) evaluare, (5) instrucțiuni pentru susținerea on-line, anexe.

*Scopul acestui material* este de a furniza conducătorilor ştiinţifici și studenţilor un cadru general de redactare al tezei de masterat, care să îndeplinească standardele fundamentale ale unei cercetări ştiinţifice, ce poate fi acceptată pentru susţinerea orală.

1. **Orientări generale**

Teza de master contribuie la formarea şi dezvoltarea următoarelor *competenţe* *generale*:

* comunicarea ştiinţifică scrisă şi orală în elaborarea şi prezentarea tezei de master;
* utilizarea instrumentelor cu acţiune digitală, crearea documentelor şi uzitarea serviciilor electronice de bază în cercetare;
* utilizarea resurselor de specialitate în limba română și într-o limbă de circulație internațională în elaborarea tezei;
* executarea unor sarcini profesionale complexe, în condiţii de autonomie şi independenţă profesională;
* autocontrolul procesului de învăţare, diagnoza nevoilor de formare, analiza reflexivă a propriei activităţi de cercetare;
* asumarea responsabilităţii etice pentru rezultatele cercetării înscrise în teza de master;

*şi competenţe specifice:*

* analiza, sinteza şi aplicarea cunoştinţelor şi abilităţilor obţinute la disciplinele programului de studiu;
* identificarea problemei de cercetare;
* planificarea timpului şi a mijloacelor pentru realizarea cercetării;
* formularea ipotezei de cercetare;
* identificarea, procesarea şi analiza informaţiei din diferite surse în scopul realizării cercetării;
* proiectarea activităţii de cercetare;
* utilizarea integrată a instrumentarului conceptual şi metodologic pentru explicarea, interpretarea şi soluţionarea unor probleme teoretice şi practice noi, în contexte mai largi asociate domeniului;

- utilizarea nuanţată şi pertinentă a criteriilor şi metodelor de evaluare pentru a formula judecăţi de valoare şi a fundamenta decizii constructive.

**1.1. Scopul realizării tezei**

Teza de master reprezintă o componentă esenţială a evaluării activităţii studentului. Aceasta testează abilităţile de a concepe şi a realiza o cercetare independentă, sub tutela conducătorului, precum şi a de a redacta cercetarea conform regulilor comunităţii ştiinţifice.

O teză care are un nivel satisfăcător, trebuie să demonstreze familiaritatea masterandului cu literatura relevantă pentru tema abordată, să fie corectă din punct de vedere metodologic, al analizei datelor şi al argumentării, să aibă o structură logică, să fie redactată coerent, în stilul limbajului ştiinţific. Aspectul de formă trebuie să fie, de asemenea, în concordanţă cu standardele academice, selecția și aplicarea acestora rămânând la latitudinea catedrelor de profil.

**1.2. Obiectivele tezei**

Obiectivele tezei de master sunt următoarele:

* formularea corectă a problematicii Educaţiei muzicale/artistice propuse în teză spre cercetare;
* determinarea locului şi nivelului de abordare a problematicii formulate în teză, luând în considerare informaţia actuală de dezvoltare a domeniului Educaţiei/instruirii muzical-artistice;

- selectarea şi analiza surselor de informaţie privind problematica, ce se analizează în teză;

- argumentarea metodologiei (obiectivelor tezei) aplicate sau elaborate pentru soluţionarea problematicii formulate anterior;

- argumentarea soluţiilor şi deciziilor elaborate;

- utilizarea adecvată a instrumentarului de cercetare pentru optimizare, proiectare, de analiză, sinteză şi evaluare;

- sistematizarea, consolidarea şi extinderea cunoştinţelor practice şi teoretice de specialitate şi utilizarea acestora la soluţionarea sarcinilor ştiinţifice;

- dezvoltarea competențelor de realizare a lucrului independent şi posedarea metodicilor de cercetare şi experimentale la soluţionarea sarcinilor şi problemelor ce țin de teza de master;

- demonstrarea convingătoare a competențelor de prezentare publică a rezultatelor şi soluţiilor obţinute în cadrul susţinerii tezei.

**1.3. Tema tezei**

Tema tezei urmează:

* să reflecte problemele de interes teoretic şi practic din domeniul de cercetare‚ fiind de o actualitate deosebită şi de o importanţă majoră pentru formarea specialistului, ştiinţă şi viaţa cotidiană;
* să-i solicite autorului valorificarea cunoştinţelor acumulate şi posibilitatea de a realiza aplicarea lor practică‚ de a-şi aduce contribuţia personală la soluţionarea aspectelor practice derivate din temă;
* să fie asigurată de condiţii care ar facilita cercetarea: posibilităţi de documentare‚ de elaborare a aparatului de investigaţie practică‚ de realizare a cercetărilor în teren‚ de efectuare a calculelor‚ inclusiv statistice‚ de analiză cantitativă şi calitativă a rezultatelor etc.

*Categorii tematice fundamentale.* Teza poate fi elaborată într-una din următoarele categorii tematice de bază:

1. *Cercetare experimentală (cvasi experimentală)*. Condiţii fundamentale: model experimental adecvat, constituire corespunzătoare a loturilor experimental şi de control, alegere, măsurare şi analiză adecvată a variabilelor, utilizare corespunzătoare a procedurilor de analiză statistică, controlul erorilor, concluzii corespunzătoare în raport cu rezultatele experimentale;
2. *Cercetare corelaţională* bazată pe metode de investigaţie specifice domeniului educaţional-artistic (chestionare, teste, observaţie şi interviu structurat etc.). Condiţii fundamentale: model de cercetare consistent, constituire adecvată a eşantionului (sau eşantioanelor), alegere, măsurare şi analiză adecvată a variabilelor, utilizare corespunzătoare a procedurilor de analiză statistică, controlul adecvat al erorilor, concluzii adecvate rezultatelor;
3. *Studiu teoretic*. Condiţii fundamentale: relevanţa temei (de preferat teme de actualitate majoră în domeniul selectat care suscită opinii variate, controversate), amplitudine bibliografică (acces la referinţe majore, numeroase, consistente), capacitate de raportare critică la sursele teoretice şi de promovare a unei viziuni proprii asupra temei tratate, susţinerea unui punct de vedere sau deschiderea unei direcţii de dezbatere semnificative în raport cu tema.

**1.4. Rolul conducătorului științific**

Teza este o lucrare personală, de conținutul și calitatea căreia este responsabil totalmente studentul. Profesorul conducător asistă şi susţine studentul, fără a afecta principiul lucrului individual.

În cazul tezei de master conducător științific poate fi numai un cadru didactic, deținător de titlu științific și științifico-didactic. În cazul programelor comune de master sau al unui program de master realizat în cotutelă, vor fi stabiliți doi conducători de teză.

Studentul poate apela şi la terțe persoane (profesori, specialişti, experți, savanți etc.) în sprijinul realizării tezei. În acest caz, contribuţia acestora va fi menţionată în partea introductivă a tezei.

*Activităţi permis*e *profesorului conducător*: sugestii în legătură cu alegerea şi definirea temei; impunerea unor etape obligatorii şi a unor momente de evaluare ale progresului în realizarea tezei; sugestii cu privire la organizarea şi realizarea cercetării sau studiului; sugestii privind orientările teoretice şi metodologice; discuţii pe teme abordate de student şi răspunsuri la întrebările acestuia; observaţii critice şi recomandări de redactare; sugestii bibliografice.

*Activităţi nepermise profesorului conducător*: impunerea unor idei sau soluţii proprii, efectuarea în locul studentului a unor activităţi legate de realizarea temei.

La finalizarea tezei, conducătorul analizează conţinutul tezei şi stabilește măsura în care aceasta corespunde exigențelor prezentului document și Ghidului de realizare a tezelor de licența/master aprobate la catedrele de profil, după care admite sau respinge teza pentru susţinere publică prin semnarea acesteia. Pentru a aprecia activitatea studentului în cadrul elaborării tezei și calitatea ei, conducătorul își expune opinia printr-un aviz la lucrare (vezi anexa 2).

**1.5. Proiectarea activităţii de cercetare în cadrul tezei**

În scopul realizării cercetării studentul sub conducerea conducătorului ştiinţific întocmeşte *un plan al activităţilor* care constă din:

* stabilirea temei;
* fixarea obiectivelor;
* selectarea surselor de informare;
* investigaţia cadrului teoretic al cercetării (teoria problemei);
* expunerea cadrului teoretic al cercetării;
* formularea propunerilor de soluționare a problemei cercetării vizate în lucrare;
* întocmirea problemei cercetării;
* stabilirea tipului de cercetare;
* elaborarea ipotezelor;
* specificarea unităţilor (populaţiei) studiate;
* construcţia variabilelor (descrierea calitativă);
* cuantificarea (descrierea cantitativă);
* alegerea metodelor de cercetare;
* stabilirea tehnicilor şi procedeelor de lucru – în conformitate cu decizia despre caracterul lucrării: experiment de constatare, experiment formativ etc.;
* culegerea datelor;
* selectarea modalităţilor de prelucrare a datelor; stocarea datelor; prelucrarea datelor;
* analiza datelor (verificarea ipotezelor);
* rezolvarea aspectelor de grafică şi design pe calculator;
* interpretarea rezultatelor;
* elaborarea concluziilor şi a recomandărilor practice;
* susţinerea preventivă a tezei;
* prezentarea tezei şi a materialelor suplimentare la catedră.

Planul este fixat într-un orar al activităților privind realizarea tezei master, indicându-se termenii de executare. Fiecare din etapele planificate, care se referă la conținutul tezei, se prezintă ca o activitate, care îşi găseşte reflectare în lucrarea de master.

**2.Prescripții obligatorii**

*Stabilirea temei de cercetare.*Tema de cercetare se stabileşte în conformitate cu interesul de cunoaştere al studentului şi domeniile de competență ale conducătorului ştiinţific, vizează o problemă cu semnificaţie științifică din domeniuleducaţional-artistic*.* Tema de cercetare se stabileşte cu cel puțin 1 an până la finalizarea studiilor de licență, urmând să fie discutată şi aprobată în şedinţa catedrei de profil și Consiliul Științific al Facultății.

**Masterandul ciclului II poate solicita schimbarea temei tezei, dar nu mai târziu decât cu trei luni până la data stabilită a susținerii oficiale a tezei.**

*Fixarea obiectivelor cercetării.*Se va face distincţie între *obiectivele generale*: elucidarea specificului unui fenomen sau a unui conținut științific (descrierea lui în baza analizei surselor teoretice); realizarea unei diagnoze (determinarea particularităţilor manifestării fenomenului prin aplicarea unui instrument de cercetare); formularea de explicaţii privind manifestarea fenomenului sau utilizarea conținuturilor studiate, relaţiile lui cu alte fenomene/conținuturi; identificarea unor concluzii, soluţii, strategii de acţiune, efecte ale unor acţiuni în cazul implicării formative etc.; şi *obiectivele particulare* cu referinţă la caracterul problemei selectate pentru cercetare.

*Cadrul teoretic al cercetării.* Constă din analiza cadrului conceptual-teoretic al problemei. În acest scop se realizează un studiu al resurselor bibliografice pentru:

* evidenţierea elementelor principale în explicarea fenomenului/conținuturilor științifice;
* evidenţierea tezelor de consens şi a celor aflate în dispută;
* analiza modelelor teoretico-empirice: cazuri de verificare a unor ipoteze şi rezultatele obţinute;
* măsura în care cercetările anterioare corespund cu domeniul vizat pentru cercetare (adecvarea în timp, cultură, cadru social etc.);
* detaşarea aspectelor care necesită noi clarificări.

*Definirea problemei de cercetare.*Orientarea spre semnificaţia socială a temei conduce la urmărirea unui răspuns la o anumită „comandă socială”, la delimitarea unei probleme care se prezintă ca o deficienţă în cadrul fenomenului/conținutului studiat şi asupra căreia se poate realiza o analiză şi se pot face concluzii în vederea depistării de soluții.

*Eşantionarea.* Constă din extragerea unui număr de unităţi statistice din universul cercetat. Se realizează în funcţie de tipul de cercetare.

*Cuantificarea.* Constă în elaborarea unor scheme de descriere calitativă, care permit măsurarea modului de manifestare a fenomenului studiat. Prezența acestei componente depinde de tipul tezei și e caracteristic, de obicei, doar pentru tezele de master.

*Alegerea metodelor, tehnicilor, procedeelor și instrumentelor de cercetare.* Se realizează, ţinându-se cont de: relevanța metodelor şi tehnicilor pentru specificul temei şi obiectivele urmărite; posibilitatea utilizării lor în cadrul social ales pentru cercetare; dispunerea de logistica necesară (resurse umane şi materiale). În anumite condiţii, se poate recurge la elaborarea unor instrumente de cercetare specifice în funcţie de obiectivele lucrării.

*Culegerea, stocarea şi prelucrarea datelor.* În funcţie de natura surselor, tipul de cercetare, metodele folosite etc. se programează culegerea datelor, prelucrarea lor în conformitate cu condiţia metodei utilizate, stocarea în baze de date. Prelucrarea se realizează în conformitate cu obiectivele cercetării, recurgându-se la metode statistice adecvate scopului şi obiectivelor cercetării.

*Interpretarea rezultatelor.* Prezintă o analiză calitativă a rezultatelor cantitative, care se realizează prin implicarea informaţiei selectate în cadrul analizei teoretico-conceptuale şi prin observaţie a fenomenului.

*Întocmirea concluziilor şi recomandărilor.* Concluziile se referă la un nou model teoretic, rezultat din cercetarea efectuată. Recomandările sunt nuanțate pe domeniu de cercetare.

**2.1. Formatul tezei de master**

Teza trebuie să cuprindă următoarele părţi:

1. **Pagina de titlu;**
2. **Cuprins;**
3. **Adnotare;**
4. **Conţinutul tezei;**
5. **Referințele bibliografice**
6. **Anexe.**

*Pagina de titlu* va conţine următoarele informaţii:

* numele universităţii, a facultăţii şi a catedrei;
* titlul tezei;
* nivelul de susţinere a tezei;
* numele candidatului;
* numele şi titlul conducătorului științific;
* anul realizării.

*Nota:*Pe verso teza va fi semnată de conducătorul ştiinţific, aprobată la şedinţa Catedrei de profil (semnătura şefului catedrei). Tezele de master vor conține adnotare în limba româna și într-o limbă de circulație internațională.

*Cuprinsul* va conţine listarea introducerii, numelor capitolelor, subcapitolelor şi subpunctelor, resurselor bibliografice şi anexelor, cu indicarea paginaţiei corespunzătoare din text.

*Referințele bibliografice și citările în text* vor fi redactate în baza  **Standardului SM ISO 690:2012.**

*Anexele* pot conţine scalele/probele utilizate, ilustraţii suplimentare, prelucrări preliminarii (dacă este cazul), alte materiale relevante pentru studiul întreprins.

# 2.2. Conţinutul tezei

Teza trebuie să aibă o organizare logică în compartimente, care să prezinte următoarele aspecte:

1. Introducere;
2. Cadrul teoretic al problemei studiate;
3. ***Fundamentarea metodologică a cercetării, bazată pe analiza experienței în domeniu şi elaborarea Modelului metodologic;***
4. Cadrul practic/aplicativ al problemei studiate (rezultatele cercetării şi interpretarea acestora);
5. Concluzii, recomandări şi implicaţiile cercetării în practica.

***Introducerea*** va fi redactată într-un volum de până la 3 pagini astfel încât să devină un argument puternic al cercetării realizate. Se va prezenta sintetic situaţia cercetărilor relaţionate cu subiectul ales, motivaţia alegerii temei, indicând domeniile care nu au fost explorate sau care solicită investigaţii suplimentare şi reconsiderări.

Introducerea va fi precedată de adnotare în limba engleză și limba română (ANNOTATION/ADNOTARE).

**Introducerea va insera:**

* **actualitatea cercetării;**
* **problema cercetării;**
* **obiectul cercetării;**
* **scopul cercetării;**
* **obiectivele cercetării;**
* **ipoteza cercetării:** modelul ipotetic al investigaţiei‚ formulat în fraze testabile empiric‚ care reflectă cunoaşterea problemei la nivel teoretic şi raportul cu propriile observaţii. Urmează să reflecte anumite relaţii dintre cauză şi efect**.**
* **baza conceptuală a cercetării;**
* **metode‚ procedee şi tehnici de cercetare;**
* **etapele cercetării:** reflectă consecutivitatea acţiunilor autorului tezei în vederea rezolvării scopului cercetării,
* **importanţa cercetării,** ce reprezintă contribuţii personale ale autorului în elucidarea problemei propuse pentru studiu. În anumite cazuri‚ în funcţie de caracterul tezei‚ se specifică şi aspectul inovator;
* **termeni-cheie;**
* **structura lucrării.**

Cadrul teoretic va fi redactat într-un singur capitol (capitolul 1). Volumul acestui capitol care prezintă cadrul teoretic sau analitic al problemei studiate va corela cu categoria tematică fundamentală a tezei.

**2.3. Exigenţe de editare**

Lucrarea va fi editată pe computer şi tipărită la imprimantă laser, într-o formă care *trebuie să respecte următorul set de criterii:*

1. Formatul de pagină: A4;
2. Parametrii paginii: 25 mm - stânga, 20 mm – sus, 20 mm – jos, 15 mm – dreapta;
3. Tipul fontului: Times New Roman, conform regulilor de redactare în limba, în care este scrisă teza;
4. Mărimea fontului: 12;
5. Spaţiere: 1,5 spații;
6. Numerotare pagini: jos, la mijlocul paginii;
7. Titlurile capitolelor, cu majuscule, bold şi pe pagină nouă;
8. Titlurile subcapitolelor sau subpunctelor, în continuarea textului, la două linii distanţă, cu litere bold;
9. Redactarea tabelelor, figurilor, diagramelor, formulelor se va face în conformitate cu exigențele domeniului de cercetare al tezei.

**2.3.1. Exigenţe stilistice**

Teza va fi scrisă în stil impersonal, fără a utiliza persoana a I-a. Se va utiliza un limbaj simplu şi clar. Informaţiile vor fi comunicate într-o manieră directă şi inteligibilă, într-o structurare logică şi coerentă.

Se va acorda atenţie eliminării greşelilor *gramaticale şi de editare.*

**2.3.2. Exigenţe etice**

Lucrarea trebuie să reflecte integral munca autorului. Sursele bibliografice vor fi menţionate în lista de referinţe.

Contribuţiile de sprijin din partea altor persoane sau instituţii vor fi menţionate la „Mulţumiri”.

*Plagiatul* prezintă un act contrar conduitei academice. Prin plagiat se înţelege utilizarea ideilor sau constatărilor științifice proprii altei persoane fără trimitere la sursa de origine. Prezintă plagiat şi preluarea fără citare a figurilor, tabelelor şi schemelor de la alți autori

Activităţile desfăşurate pentru recoltarea rezultatelor de investigare teoretică sau experimentală, vor respecta normele etice şi de conduită.

**2.4. Recomandări**

1. Pentru o lucrare bună sunt necesare multe luni de lucru intens.
2. În mod normal, aspectele pregătitoare (studiul bibliografiei generale, alegerea titlului, evaluarea resurselor necesare) ar trebui începute cel puțin *cu un an înainte de termenul de predare a lucrării finale.*
3. Planificarea activităţilor ar trebui să lase un timp *de cel puţin o lună pentru analiza rezultatelor de cercetare şi finalizarea lucrării.*
4. Lucrul la capitolele teoretice se poate desfăşura în paralel cu cercetarea.

Atunci când apar dificultăţi de orice ordin se va apela imediat la profesorul conducător ştiinţific.

**2.5. Evaluare**

Conform Planului de învățământ aprobat în 2021, studiile finalizează cu susținerea publică a tezei de master. La susţinerea tezei de master sunt admişi absolvenţii care au realizat integral prevederile Planului de învăţământ şi care au susţinut cu succes prezentarea prealabilă a tezei de master. Comisiile de evaluare a tezelor de master sunt constituite din cel puțin cinci membri, inclusiv reprezentanți ai angajatorilor. Titlul obţinut la finele ciclului II, studii superioare de master – Master în Știinţe ale educaţiei.

Teza este rezultatul muncii individuale a studentului, care are întreaga responsabilitate pentru conţinutul şi forma acesteia. În realizarea ei, studentul va respecta exigențele obligatorii, și va urma recomandările ghidului respectiv.

În mod generic, aspectul cel mai important care face obiectul evaluării tezei este contribuţia personală. Prin contribuţie personală se înţelege volumul, complexitatea şi calitatea activităţii individuale desfăşurate pentru realizarea temei, sub toate aspectele care o compun. Studentul trebuie să fie capabil să explice în întregime aspectele teoretice, practice sau experimentale care fac parte din lucrare. În caz contrar, se va aprecia că acestea nu reprezintă contribuția sa personală.

Aspectele supuse *evaluării* în procesul de notare al unei teze sunt următoarele:

*1. Criterii teoretice.* Nivelul cunoştinţelor teoretice, gradul lor de relevanţă în raport cu tema abordată, capacitatea de a identifica şi de a analiza literatura de specialitate (max. 3 puncte);

*2. Criterii metodologice.* Capacitatea de a realiza şi de a opera cu un instrumentar specific metodologic adecvat în raport cu tema (max. 3 puncte);

*3. Criterii analitice.* Capacitatea de a prelucra şi de a analiza datele, rezultatele şi informaţiile, precum şi de a elabora concluzii adecvate în raport cu acestea (max. 3 puncte);

*4. Criterii stilistice.* Capacitatea de a redacta o lucrare academică în mod structurat şi coerent, într-un limbaj ştiinţific adecvat şi în concordanţă cu standardele impuse (max. 1 punct).

Comisia pentru examenul de licenţă apreciază separat cu note:

* calitatea tezei conform criteriilor (vezi anexa 4);
* calitatea susţinerii tezei;

*Nota finală* ia în considerație:

- nota pentru calitatea tezei;

- nota pentru calitatea susţinerii tezei;

- nota medie de la trei etape ale presusţinerii preventive;

Aprecierea se face în şedinţă închisă a Comisiei pentru examenul de licenţă, la care notele pe poziţii se pun de comun acord.

**2.6. Instrucțiuni pentru susținerea on-line**

1.Susținerea tezelor de master este publică și se realizează online prin  
videoconferința (GOOGLE Meet). Studenții aflați în afara hotarelor Republicii Moldova au dreptul să participe la susținerea finalț a tezei de master dacă  
au îndeplinit planul de învățământ și au susținut prealabil teza de mastrer.

2. Studenfii transmit prin e-mail teza (format PDF) conducătorului știinlific cu cel puțin o săptămână înainte de susținerea finală.

3. În ziua și ora indicată în orarul susținerii tezelor de master, studenții primesc mesaj pe adresa de e-mail de la Vicepreședintele Comisiei pentru evaluarea tezelor  
de master, în care este indicat link-ul de participare la videoconferință.  
4. În cadrul videoconferinței studenții prezință rezultatele cercetării (se recomandă ca studenții să elaboreze și prezentarea PPT), până la 30 de minute, ulterior răspundă la întrebările membrilor Comisiei. La încheierea tuturor prezentărilor, studenții se vor deconecta de la videoconferință.  
5. După eliberarea Comisiei, Vicepreședintele Comisiei transmite studenților pe  
adresa de e-mail invitația de a participa la a doua videoconferină.

6.Studenții accesează link-ul indicat și se conectează la a doua videoconferință, în cadrul căreia Președintele anunță în prezența membrilor Comisiei și a absolvenților conferirea titlului de master și nota obținută la teza.

**2.7. Note şi specificări**

1. *Volumul unei teze de master pentru Specializarea Didactica disciplinelor muzicale este de* ***55 – 60*** *pagini;*
2. Fiecare foaie se va tipări pe ambele părţi;
3. Tezele trebuie să fie prezentate într-o formă îngrijită‚ copertate: partea estetică a lucrării se pretează evaluării alături de celelalte criterii;
4. Lucrarea va face trimiteri la **45-50** de surse bibliografice, inclusiv în limbi de circulație internațională;
5. Tezele de master se vor prezenta în variantă electronică şi pe suport de hârtie, cu copertă de carton;
6. Cercetarea realizată în cadrul elaborării tezei poate constitui și subiectul unei comunicări la simpozioane şi conferinţe ştiinţifice‚ a unor materiale publicate.
7. După susținerea publică, teza de master se va publica pe pagina web a Universității de Stat “Alecu Russo” din Bălți.
8. Elaborarea și prezentarea tezei poate fi făcută și într-o limbă de circulație internațională, conform prevederilor programului de studiu respectiv. În acest caz, teza va fi însoțită de un rezumat redactat în limba română.
   1. **Referinţe bibliografice:**
   2. *Recomandări de realizare a tezei de licență și de master* în Universitatea de Stat *Alecu Russo* din Bălți, ediția I, 04.12.2015
   3. *Ghid de redactare a tezei de licenţă si masterat* [on-line]*.* Univ. Babes-Bolyay, Catedra de psihologie, 2004 [citat la 11 iunie 2015]. Disponibil: [www.psihologie.ro](http://www.psihologie.ro/)
   4. *Ghid privind elaborarea şi susţinerea tezelor de master* [on- line]. Coord. : Ion BOSTAN. Ch., 2010. 20 p. [citat la 10 iunie 2015]. Disponibil:http://www.utm.md/acte\_normative/interne]
   5. *Plan-cadru pentru studii superioare (ciclul I, ciclul II, studii integrate) ordinul Ministerului Educaţiei nr. 455 din 3.06.2011*[on-line] [citat 10.06.2015]. Disponibil: http://nou.edu.md/files/unsorted/Ordinul%20nr%20455%20din%2003%20iunie%202011.pdf.
   6. *Regulament-cadru privind organizarea examenului de finalizare a studiilor superioare de licenţă, (ordinul Ministrului Educaţiei şi Tineretului nr. 84 din 15.02.2008.)* [on-line] [citat 10.06.2015]. Disponibil: http://usm.md/universitate/informatii-publice.
   7. *Regulamentul de organizare a studiilor în învăţământul superior în baza Sistemului Naţional de Credite de Studiu**(ordinul Ministerului Educaţiei nr. 726 din 20.09.2010)* [on-line] [citat 10.06.2015]. Disponibil: http://usm.md/universitate/informatii-publice.
   8. *Regulament cu privire la organizarea ciclului II – studii superioare de master (Hotărârea Guvernului nr.464 din 28 iulie 2015)* [on-line] [citat 2.11.2015]. Disponibil: <http://monitorul.md>
   9. *PLAN DE ÎNVĂŢĂMÂNT ciclul II – studii superioare de master, 2021*
   10. *Cadrului de referință al educației și învățământului extrașcolar din Republica Moldova (Aprobat la ședința Consiliului Naţional pentru Curriculum din cadrul Ministerului Educației, Culturii și Cercetării al Republicii Moldova, proces-verbal nr.27 din 27 noiembrie 2020, aprobat prin Ordinul nr. 1336 din 01.12.2020)*
   11. *Codului educației al Republicii Moldova, nr.152 din 17 iulie 2014;*
   12. *Nomenclatorului domeniilor de formare profesională și al specialităților în învățământul superior, aprobat prin Hotărârea Guvernului nr. 482 din 28.06.2017;*
   13. *Cadrului Național al Calificărilor din Republica Moldova, aprobat prin Hotărârea Guvernului nr. 1016 din 23.11.2017.*

**ANEXE**

*Anexa 1*

**Descriptorii Cadrului European al Calificărilor**

|  |  |  |  |
| --- | --- | --- | --- |
| Nivel | Cunoștințe | Abilități | Competențe |
| *Nivelul 6*  Rezultatele învățării relevante Nivelului 6 sunt:  *Programe de Licență* | Cunoașterea avansată a unui domeniu de lucru sau studiu, inclusiv înțelegerea critică a teoriilor și principiilor | Abilități avansate, demonstrarea măiestriei și inovației, necesare pentru a rezolva probleme complexe și impredictibile într-un domeniu specializat de lucru sau studiu | 1. Gestionarea activității profesionale sau tehnice complexe, asumându-și responsabilitatea pentru procesul decizional în contexte impredictibile de lucru și studiu;  2. Asumarea responsabilității pentru gestionarea evoluției profesionale a persoanelor individuale precum și a grupurilor |
| *Nivelul 7*  Rezultatele învățării relevante Nivelului 7 sunt:  *Programe de Masterat* | 1. Cunoștințe puternic specializate, printre care și cele care se află în fruntea cunoștințelor într-un domeniu de lucru sau studiu, ca bază pentru gândire și/sau cercetare originală;  2. Conștientizarea critică a aspectelor ce țin de cunoștințele dintr-un anumit domeniu și la intersecția dintre diferite domenii | Abilități specializate de soluționare a problemelor necesare în cercetare și/sau inovație pentru a genera cunoștințe noi și a integra cunoștințe din alte domenii | 1. Gestionarea și transformarea contextelor de lucru sau studiu care sunt complexe, impredictibile și necesită abordări strategice noi;  2. Asumarea responsabilității pentru contribuirea la cunoștințele profesionale și practice și/sau evaluarea performanței strategice a echipelor |

*Anexa 2*

**Structura orientativă a avizului conducătorului științific la teză**

1. Antetul avizului cu informații privind autorul și tema tezei.
2. Actualitatea temei.
3. Calitatea fundamentării ştiinţifice.
4. Realizarea obiectivelor propuse.
5. Calitatea/complexitatea metodologiei cercetării.
6. Relevanţa practică a studiului efectuat.
7. Aprecierea atitudinii autorului faţă de cercetare.
8. Alte sugestii.

Se propune admiterea/respingerea tezei de licență/master pentru a fi prezentată în faţa Comisiei de evaluare.

**Conducătorul ştiinţific**

*(funcţia, titlul ştiinţific), (numele, prenumele)*

\_\_\_\_\_\_\_\_\_\_\_\_\_\_\_\_\_\_\_\_

*(semnătura)*

*Anexa 3.Model de foaie de titlu*

**MINISTERUL EDUCAȚIEI ȘI CERCETĂRII AL REPUBLICII MOLDOVA**

**UNIVERSITATEA DE STAT „ALECU RUSSO” DIN BĂLŢI**

**FACULTATEA DE ȘTIINȚE ALE EDUCAȚIEI, PSIHOLOGIE ȘI ARTE**

**CATEDRA DE ARTE ȘI EDUCAȚIE ARTISTICĂ**

*(Times New Roman, font 12, Bold, centrat)*

**TITLUL TEZEI**

*(Times New Roman, font 18, Bold, centrat)*

**TEZĂ DE MASTER**

*(Times New Roman, font 16, Bold, centrat)*

**Autor:**

Studenta grupei \_\_\_\_\_

**Prenume NUME**

***\_\_\_\_\_\_\_\_\_\_\_\_\_\_***

*(semnătura)*

**Conducător științific:**

Prenume NUME

Titlu științific

***\_\_\_\_\_\_\_\_\_\_\_\_\_***

*(semnătura)*

**BĂLŢI, 2022**

*(Times New Roman, font 12, Bold, centrat)*

*Anexa 4.Verso foii de titlu*

Controlată:

Data \_\_\_\_\_\_\_\_\_\_\_\_\_\_\_\_\_\_\_

Conducător ştiinţific:\_\_\_\_\_\_\_\_\_\_\_\_, (*titlul științific*)

\_\_\_\_\_\_\_\_\_\_\_\_\_\_\_\_\_\_

*(semnătura)*

Aprobată

şi recomandată pentru susţinere

la şedinţa Catedrei dearte și educație artistică

Proces verbal nr. \_\_\_\_\_\_ din \_\_\_\_\_\_\_\_\_\_

Şeful catedrei \_\_\_\_\_\_\_\_\_\_\_\_\_\_\_\_\_\_\_\_\_\_

dr., conf. univ. Tatiana BULARGA

*Anexa 5*

**Fișa de evaluare ( mostra)**

a tezei de licenţă/ master cu titlul :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ realizată de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Criterii de evaluare | Punctaj  acordat |
| *Criterii teoretice (max. 3 p.)* | |
| Gradul de interes al temei (actualitate, noutate, originalitate) | (max. 1) |
| Volumul şi relevanţa contribuţiei teoretice în raport cu tema | (max. 1) |
| Capacitatea analitică şi spiritul critic în raport cu suportul teoretic | (max. 1) |
| *Criterii metodologice (max. 3 p.)* | |
| Calitatea modelului metodologic (fundamentare, adecvare la temă, calitatea ipotezelor, adecvarea eşantionului) | (max. 1) |
| Calitatea psihometrică a instrumentelor utilizate (fidelitate, consistenţă internă, validitate) | (max. 1) |
| Calitatea procedurii de lucru (calitatea măsurării, evitarea erorilor, respectarea normelor etice) | (max. 1) |
| *Criterii analitice (max. 3 p.)* | |
| Calitatea prelucrării statistice (statistici descriptive, statistici inferenţiale, adecvarea lor la datele analizate) | (max. 1,5) |
| Calitatea concluziilor (interpretarea statistică şi psihologică a rezultatelor) | (max. 1,5) |
| *Criterii stilistice (max. 1 p.)* | |
| Calitatea stilului de redactare (claritatea exprimării, logica structurării, corectitudinea gramaticală) | (max. 0,5) |
| Respectarea exigenţelor formale de redactare | (max. 0,5) |
| Nota propusă (suma punctelor acordate) |  |

*Anexa 6*

Aprobat:

Şeful de catedră

„......................... " 2015

**Graficul calendaristic de executare a tezei de master**

**(numele şi prenumele studentului)**

Tema tezei de master \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

confirmată prin ordinul rectorului USARB

nr.\_\_\_\_ din „\_\_\_\_\_\_\_\_\_\_\_\_\_“

Termenul limită de prezentare a tezei de master la Catedra de \_\_\_\_\_\_\_

„\_\_\_\_\_\_\_\_\_\_\_\_\_“

**Etapele executării tezei de master:**

|  |  |  |
| --- | --- | --- |
| Etapele | Termenul de  realizare | Viza de  executare |
| 1. Stabilirea obiectivelor şi aprobarea planului iniţial al tezei de master |  |  |
| 1. Studierea surselor bibliografice |  |  |
| 1. Aprobarea planului tezei |  |  |
| 1. Colectarea materialelor practice |  |  |
| 1. Elaborarea şi prezentarea capitolului teoretic |  |  |
| 1. Elaborarea şi prezentarea capitolului experimental |  |  |
| 1. Prezentarea variantei finale a tezei |  |  |
| 1. Susţinerea preventiva a tezei de master |  |  |
| 1. Prezentarea tezei de master la catedră |  |  |

Masterand (a) \_\_\_\_\_\_\_\_\_\_\_\_\_\_\_\_\_\_

*(semnătura)*

Conducător ştiinţific \_\_\_\_\_\_\_\_\_\_\_\_\_\_\_\_\_

*(semnătura)*

Se prezinta in cadrul sustinerii preventive a tezei de master

*Anexa 7**(pentru teza de master)*

**Declaraţia privind asumarea răspunderii**

*Pentru tezele elaborate în limba română*

Subsemnatul, declar pe răspundere personală că materialele prezentate în teza de master sunt rezultatul propriilor cercetări şi realizări ştiinţifice. Conştientizez că, în caz contrar, urmează să suport consecinţele în conformitate cu legislaţia în vigoare.

Numele de familie, prenumele

Semnătura

Data

**Декларация об ответственности**

*Pentru tezele elaborate în limba rusă*

Нижеподписавшийся, заявляю под личную ответственность, что материалы, представленные в магистерской диссертации, являются результатом личных научных исследований и разработок. Осознаю, что в противном случае, буду нести ответственность в соответствии с действующим законодательством.

Фамилия, имя

Подпись

Число

*Anexa 8*

**Model de bibliografie**

1. CERGHIT, Ion. *Metode de învăţămînt*. Iaşi: Polirom, 2006. 315 p.
2. ALBULESCU, Ion. *Doctrine pedagogice.* Bucureşti: Ed. Didactică şi Pedagogică, 2007. 400 p.
3. POHILĂ, Vlad. *A fi competent înseamnă a avea garantate nişte şanse*. In: Didactica Pro, 2011, nr. 4. 334 p.
4. PATRAŞCU, Dumitru. *Tehnologii educaţionale*. Chișinău: Î.S.F.E. Tipogr. Centrală, 2005, pp. 99-100.
5. DEDIU, Ion. *Ecologie sistemică, sau ecosistemologie*. Chișinău: Ed Ed Phoenix, 2007. 80 p.

Bibliografia cu caractere în chiriliță se prezintă aparte după modelul de mai sus.